આવતી કાલે સવારે, રવિવારે મુખ્યમંત્રી વિજય રૂપાણી બોટાદ ખાતે ૩૧.૧૭ કરોડના ખર્ચે બનેલ નવ નિર્મિત ન્યાયાલયના આધુનિક ભવનનું લોકાર્પણ કરવાના છે. જેમાં બોટાદ અને ભાવનગર જીલ્લાના ખેડુતોના પ્રશ્નો બાબતે મુખ્યમંત્રીનો ઘેરાવો કરવામાં આવશે. તારીખ ૧૯મી એ ગઢડાના ધારાસભ્ય પ્રવીણ મારુંએ બોટાદ જીલ્લા કલેકટરમેં એક પત્ર લખ્યો છે જેમાં જણાવ્યું છે કે તેમના મતવિસ્તારના ગઢડા-વલભીપુરના સિંચાઈના પાણીનો પ્રશ્ન છેલ્લા એક માસથી વાંરવાર રજૂઆત કરવા છતાં પાણી નિયમિત આપવામાં આવતું નથી. હાલમાં પાડલિયો નદીમાં સાયફન તૂટી ગયું છે તેમ છતાં ૧૨થી ૧૫ દિવસ થયાં છતાં રીપેરીંગ કરવામાં આવતું નથી. ખેડૂતોનો પાક નિષ્ફળ ગયો છેઅને પાણી પહોંચાડવાની નિયત નથી એવું સ્પષ્ટ થાય છે અને અધિકારીઓ દ્વારા ઉડાઉ જવાબ આપવાનો આક્ષેપ પણ પત્રમાં કર્યો છે.